Taskerne er for længst pakket, de sidste træninger er ved at være overstået, og nu går det snart løs. Der er nemlig kun to dage til, at den olympiske ild tændes til De Olympiske Leges åbningsceremoni i Rio De Janeiro, og verdens største sportsbegivenhed kan skydes i gang. Med så kort tid til legene er de fleste atleter, også de nordjyske, ved at være ankommet til Brasilien. Her skal de i løbet af de næste par uger ikke lave andet end at træne, spise, sove og konkurrere i jagten på medaljer. Og så skal de selvfølgelig også opdatere deres sociale medier. Så nedenunder følger et socialt-medie-overblik over, hvad de nordjyske OL-atleter fordriver tiden med, mens vi alle venter på, at OL går i gang. ----------------------------------------------------------------------------------------------------------------- Mie Østergaard Nielsen - Svømning Mie Ø. Nielsen er netop tjekket ind i den olympiske by. Hun har også haft tid til at tjekke ud, hvor hun skal svømme. Hun er i konkurrence første gang den 7. august. Her har hun også lige haft tid til at tage en 'selfie' på værelset. Inden hun flyttede ind i den olympiske by, har hun også haft tid til lidt sightseeing. Her ved den berømte kristusstatue i Rio. Mie Ø. Nielsen ankom til Rio for cirka en uge siden for at holde 'Pre-camp'. Inden hun flyttede ind i den olympiske by, boede hun lige ned til stranden Copacabana . Hun skal repræsentere Danmark ved OL sammen med en anden nordjysk svømmer, nemlig Victor Bromer. Mon ikke svømmerne får det sjovt sammen i Brasilien? ----------------------------------------------------------------------------------------------------------------- Fie Udby Erichsen - Roning Fie Udby Erichsen kommer fra Hobro og skal repræsentere Danmark i roning. Hun ankom til Rio for et par dage siden, og har allerede haft første tur på vandet. Hun konkurrerer første gang lørdag den 6. august. Inden hun tog til Rio, finpudsede Fie de sidste detaljer i Østrig. ----------------------------------------------------------------------------------------------------------------- Victor Bromer - Svømning Lige som svømmekollega Mie Ø. Nielsen ankom den nordjyske svømmer Victor Bromer også til Rio for en uges tid siden. Om han planlægger at bruge båden til konkurrence vides ikke! ----------------------------------------------------------------------------------------------------------------- Kamilla Rytter Juhl og Christinna Pedersen - Badminton De to nordjyske badmintonspillere er et godt bud på en dansk medalje. Onsdag havde de sidste træning i Danmark, inden de i morgen rejser til Brasilien. Kroppen er også blevet plejet, inden de næste ugers hårde program. De to piger er første gang i kamp torsdag den 11. august. Som man kan se, har de talt ned til OL lang tid i forvejen. Og så er det jo også vigtigt, at man ser godt ud, når man skal spille foran millioner og atter millioner af seere over hele verden. ----------------------------------------------------------------------------------------------------------------- Anne Dsane Andersen - Roning Roeren fra Aalborg skal med til OL for første gang. Her nyder hun en stille stund i den danske lejr, inden det hele går løs. Inden hun tog afsted, skulle OL-dragten selvfølgelig også lige vises frem. Anne Dsane kan ses i konkurrence første gang søndag den 7. august. Kom endnu tættere på OL. Tag med TV2 Nord til Rio ved at tilføje os på Snapchat. Vores brugernavn er "tv2nord"

Referat:
Der er kun få dage til, at De Olympiske Lege i Rio De Janeiro skydes i gang. Og de nordjyske OL-atleter bruger ventetiden vidt forskelligt.